
Número 309. Setmana del 26 de maig a llde juny de 2004 

El cost total delabodaborbonadel cap de setmana fou de 21419.000 euros. Les despeses més importants foren les de decoració dels carrers de Madrid amb 12 milions d'euros, la parafernàlia mediàtica amb 6 milions i la seguretat amb 12 milions. 


Col·lectius i contrainformació 


La 


LLUfTA DE LES PERSONES IMMIGRADES 


L'Escola Lliure Caliu obre 
les portes el proper setembre 

Barcelona.- «Que aquesta societat cal canviar-la és un fet i que Caliu inicia una nova època 
educativa a Barcelona és una realitat. Com a escola lliure Caliu us informem que per fi des de 
Ferrer i Guàrdia i Fèlix Carrasquer a Barcelona existirà a partir de setembre una escola lliure, 
amb tot el que això comporta. Per això fem una crida solidària a totes aquelles persones I 
col·lectius que voleu fer que l’educació deixí de pertànyer a l'esglèsia i a l'Estat í que aquelles 
persones que pensem diferent a elles tinguem la nostra pròpia escola i que aquesta deixi de 
ser una utopia i passi a ser una realitat. N ecessitem la vostra col·laboració, sobretot econòmi¬ 
ca, ja que aquest primer curs serà dificultós donat que partim de zero i no rebem cap sub¬ 
venció oficial. Per altra banda us convidem el proper 29 de maig de 2004 ala presentació del 
projecte al CSO La Lokería a la plaça Espanyola núm. lde l'Hospitalet, <M >Torrassa a les 20h. 
Us agraïm la vostra col·laboració i presència per avançat.» Escola Caliu 25/ 5/ 04 


Presentació Escola Lliure Caliu 

Dissabte 29 de maig a les 20h a la Lokería 

Plaça Espanyola d'Hospitalet de Llobregat, <M >Torrassa L-l 
La lluita del po ble de Palestina 



Pancarta desplegada durant l'acte de suport al poble de Palestina a Vilanova i la Geltrú 


Segueix la lluita per la regularització 

L'Assemblea per la Regularització sense 
Condicions es planteja tornar a tancar-se 


Barcelona.- "A l’Estat espanyol, més del 50% 
dels immigrants es troben sense papers. Som 
la punta visible de l'iceberg de la precar- 
ització de la vida que afecta a tots per igual. 
Per lluitar contra aquesta situació, ens vam 
manifestar al carrer, ens vam reconèixer en 
altres iguals, vam construir una plataforma 
de lluita, vam escoltar en Assemblea Popular 
les lluites d’altres, vam reclamar diàleg 
directe amb l'Administració, vam tocar cas¬ 
soles la nit abans de les eleccions, sentírem 
de Zapatero promeses que ens afecten direc¬ 
tament, ens vam entrevistar amb la renovada 
Generalitat de Catalunya,... Pero aquesta ens 
continua tractant com "un problema" i es 
retracta, com el govern central, de les 
promeses de campanya i les declaracions a la 
premsa. Hem tocat totes les portes. Davant 
el silenci i la negació dels nostres drets fona¬ 
mentals, perque la ciutadania es conquista 


exercint-la: 51 és necessari... ens tanquem!" 
Així comença un nou manifest de l’assem¬ 
blea per la regularització sense papers. 
Davant la manca de canvis en la legislació i 
la pràctica burocràtica, s’estan plantejant 
tornar a dur a terme accions contundents 
per forçar la situació i obligar l’administració 
a reaccionar. Les principals demandes que 
formulen són les següents: 

1 Regularització sense condicions del milió 
de persones que resideixen irregularment i 
sense drets a l’Estat. La regularització només 
amb oferta laboral no soluciona el problema 
perquè exclou a la majoria dels immigrants i 
exclou als que es troben en una situació més 
complicada. 

2. Que s’acabi la irregularitat sobrevinguda, 
és a dir, que es renovin els papers als qui ja 
en té. Actualment, a causa de la ineficiència 


de l'Administració moltes persones estan 
tenint greus problemes per a renovar-los. 
Més de 20.000 persones han perdut ja els 
seus permisos de residència i treball i hi ha 
unes 53.000 sol·licituds pendents de trami¬ 
tar, que poden caducar. 

3. Que s’anul·lin les ordres d’expulsió no exe¬ 
cutades i no se'n tramitin de noves. El 
Ministeri d'Interior està obrint expedients 
d’expulsió a persones detingudes arbitrària¬ 
ment pel carrer, que després ja no poden 
accedir a la regularització. 

4. Que acabi l'assetjament policial i l’ambi¬ 
ent de persecució contínua. 

5. Q ue es tanquin els centres d'internament. 
Indús la relatora espececial de la ONU ha 
denunciat recentment les condicions deni- 
grants d’aquests centres, així com el fet que 
els immigrants reclosos no disposen de 
defensa jurídica adequada, de protecció judi¬ 
cial o consular, ni d’Informació o intèrprets. 

6. Que es deroguí l'actual llei d'extrangeria. 
Regularitzar la situació jurídica (i pertant els 
drets i deures d’una persona) en base a uns 
criteris exclusivament productius, vulnera 
els principis fonamentals dels Drets Humans 
i la Constitució. 

7. Que s’elabori un nou model de política 
migratòria. Aquesta s’ha de basar en l'igual¬ 
tat real de les perones i la llibertat de circu¬ 
lació i residència per tothom. 

Davant aquesta situació desesperada, 
l'assemblea per la regularització sense condi¬ 
cions considera que totes les opcions per 
lluitar per aquestes demandes, són valides. 
Assemblea per la regularització sense 
condicions +Contra-lnfos 25/ 5/ 04 


Actes per Palestina a Vilanova i Barcelona 

Vilanova/ El Garraf.- Aquesta setmana, una trentena de persones es concentraren a la plaça 
de la vila per condemnar els atacs d'Israel de la setmana pasada, tant l’enderrocament 
d'unes 150 cases a Rafah, com la massacre dels helicòptersApachesdelsjueusa una mani¬ 
festació pacífica pels carrers de Gaza, en què moriren 22 persones. En el comunicat s'exigia 
la retirada immediata de les tropes israelianes de la franja de Gaza i Cisjordània, í la plena 
condemna de la massacre més gran després dels inicis de la primera intifada. 

Ciutat Vella/ Barcelona.- La tarda de divendres 21de maig, més de 500 persones es van con¬ 
centrar a la plaça Sant Jaume de Barcelona per mostrar al seu rebuig als últims atacs de 
l'exèrcit de Sharon contra una manifestació pacífica a Gaza. Durant la concentració, el 
col·lectiu Dones X Dones va llegir un mail rebut de les Dones de Negre d'Israel on deien que 
estaven acampades a Rafah i explicaven com es vivia la situació des d’allà. En acabar la con¬ 
centració la Xarxa d’enllaç amb Palestina va llegir un comunicat al que s’hi van adherir més 
de 50 entitats, sindicats i algun partit polític. Contra-lnfos 25/ 5/ 04 


La lluita del poble basc 


El Psoeimpedeix la veu a les urnes 

DE DESENES DE MILERS DE BASCOS 

La candidatura 
abertzale a 
les eleccions 
europees torna a 
ser il -legalitzada 

Es podrà votar a través de les papeletes 

franceses d'HZ oue es trobaran als 

col·legis electorals de tota Europa 

Euskal Herria.- Des de l'esquerra abertzale 
s'havia impulsat un nou intent de presentar- 
se a les eleccions enmig del panorama d'a- 
partheid polític imposat pel Partit Popular i 
el Partit Socialista amb l’aprovació de la Llei 
de Partits. La candidatura Herritaren 
Zerrenda pretenia donar veu a l’esquerra 
abertzale dins del Parlament Europeu 
després de la jornada electoral del Bde juny, 
després d’haver estat el iminats del pano rama 
polític Institucional dins dels ajuntaments i 
ies diputacions d'Euskadi, amb la col·labo¬ 
ració dels òrgans governats per PN Vi EA, tot 
i que medíàticament se'n desmarquen. 

El PSO E però ha fet exactament el mateix 
que Aznar va fer amb Batasuna, n'ha imped¬ 
it la presentació a les eleccions amb al·lega¬ 
cions al Tribunal Suprem i el Tribunal 
Constitucional. El paradoxal del cas és que 
les papeletes d’Herritaren Zerrenda edi¬ 
tades a França no han estat il·legalitzades 
pel govern francès, i per tant el dia 13 de 
juny es podran trobar a tots els col·legis 
electorals, també els d'Euskadi i els de 
Catalunya, ja que les eleccions europees 
són de circumscripció única a tot el territori 
de la Unió Europea. Contra-lnfos 25/ 5/ 04 































0 KUPACIÓ I CENTRES SOCIALS 


Anticapítausme 


Lübertat d'expressió 


Nova jornada d'okupació a la plaça de La Virreina 

El Monstru amb amenaça oberta 
de desallotjament durant un mes 


Vila de Gràcia.- El centre social okupat El 
Monstru de Banyoles, situat al carrer 
Banyoles, del barrí de Gràcia, té data oberta 
de desallotjament des del passat dilluns 24 
de maig, i durant un més a partir d’aquest dia 
la policia pot desallotjar l'immoble el dia que 
més li convingui i quan vegi que tindrà menys 
repercusíó social. Cal recordar que El 
Monstru tenia ordre de desallotjament pel 
passat 21 de maig, que va ser suspesa amb el 
pretext de que la policia no tenia pro us efec¬ 
tius ja que estaven destinats a Madrid per a 
altres tasques. Tanmateix, el passat dissabte 


22 de maig tingué lloc a la plaça de La Virreina 
una jornada informativa de l'Assemblea 
d’Okupes de Gràcia, que es desenvolupà 
aquest cop sense cap problema. S’hi 
mostraren diverses exposicions i txiringuitos, 
i també s’hi varen fer xerrades, música i teatre. 
Recordem que el passat mes d’abril durant el 
primer intent de realitzar la jornada informa¬ 
tiva, el regidor d’ERC de Gràcia, Ricard 
Martínez, va ordenar una càrrega dels anti- 
avalots de la guàrdia urbana per impedir 
l’acte, una càrrega que va provocar diversos 
ferits i enfrontaments als carrers de la Vila. 

Contra-lnfos 25/ 5/ 04 


Notícies judicials des de Viladecans 

Es suspèn el judici a l'Ateneu Llibertari i rebaixen la 
petició fiscal als acusats de siliconar portes de metro 


ViladecanV Baix Llobregat.- El judici contra 
l'Ateneu Llibertari de Viladecans, que s’havia 
de celebrar dimecres dia 19 al matí, va ser 
ajornat per la íncompareixença d'una de les 
propietàries i d’una de les testimonis de l’a¬ 
cusació. Destacar que la part acusadora ha 
canviat d’advocat per la celebració de la 
vista i que, evidentment, contínua demanant 
el desallotjament de l'Ateneu. Tot queda 
pendent, doncs, de que el jutge assenyali 
una nova data pel judici, que probablement 
serà després de l'estiu. Una bona notícia, 
també en l'àmbit judicial, és que les dues 
persones acusades de siliconar les portes 
del metro en solidaritat amb els companys 
en vaga de fam de Tessalòníca han vist 
rebaixades les peticions fiscals a una Indem¬ 
nització de 120 euros i a una multa per una 
falta de danys, i no als 16.000 euros que en 
un principi els hi demanaven. 

Convocada una manifestació 
contra les màfies immobiliàries 
Per altra banda destacar la convocatòria 
d'una manifestació aquest cap de setmana a 
la població del Baix en contra de les màfies 
immobiliàries: «En l'àmbit de l'especulació 
immobiliària veiem com cada vegada es 
donen més casos d'iniciativa privada pel que 
fa a l'ús de la força bruta. És ja quotidià i 
silenciat l'assetjament a inquilins í petits 


propietaris que romanen en zones d'alt 
interès econòmic. També a les darreres set¬ 
manes han augmentat les agressions a cases 
okupades. Recordem ara Villa Marivel·la, 
desallotjada per un grup de "matons": el CSO 
L’Òpera, assaltat amb danys en un intent 
frustrat de desallotjament; Can Boketes, 
començada a demolir amb quatre compes 
dormint a dins i que de poc no van ser sepul¬ 
tats pels enderrocs. Per tot això i més convo - 
quem aquesta MANIFESTACIÓ CONTRA LES 
MÀFIES IMMOBILIÀRIES, el dissabte 29 de 
maig, a les 12 h„ pça de l’església de Sant 
Joan. Salut» Ateneu Llibertari de Viladecans 
+Contra-lnfos 25/ 5/ 04 


Suspès el judici persecutori 
a dos ciutadans de Terrassa 

Terrassa/ Vallès 0 ccidental.- Per altra part, 
el judici-farsa que s’havia de celebrar aque¬ 
st dilluns al jutjat penal núm. 2 de Terrassa 
es va suspendre per irregularitats de pro¬ 
cediment sense que en tinguem més notí¬ 
cies. Recordem que les peticions fiscals 
d'aquest muntatge a les persones que gosen 
viure lliures a la ciutat de Terrassa, són de 2 
anys, 6 mesos i 20 dies de presó a una 
d'elles í 6 anys, 6 mesos i 20 dies a l'altra. 

Contra-lnfos 25/ 5/ 04 


La setmana quela UEdóna via lliure als modificats 

Acció directa de rebuig a una 
empresa de transgènia catalana 


VallV Alt Camp.- "La matinada del 25 de maig 
es va bloquejar amb un cadenat l'entrada a 
l'edifici d'una empresa lligada a la transgènia í 
la cria industrial d’animals, es tracta d'ITPSA, 
que té la seu administrativa a l’Avinguda de 
Roma 157 de Barcelona, i la factoria i labora¬ 
toris al Pla de Santa Maria, prop de Valls. 
L'empresa ITPSA (Industrial Tècnica Pecuaria 
SA) és una empresa pionera en l’aplicació 
d'additiustransgènicsa l'alimentació animal, 
ha signat un conveni d'investigació i desen¬ 
volupament amb l'Institut de Recerca i 
Tecnologia Agroalimentaria, IRTA (empresa 
pública de la Generalitat en procés de pri- 
vatització vers AGBAR), per obtenir varietats 
transgèniques de pebrot i de marígol per 
extreure'n pigments colorants. 

Aquests pigments transgènícs s'utilitzen amb 
dues grans finalitats. Acolorir els ous de l'avi¬ 
ram engabiat als camps d'exterminí anome¬ 
nats "granges industrials” per tal de donar-los 
un aspecte "de pagès", enredant així al con¬ 
sumidor i acolorir la pàl·lida musculatura dels 
malaurats salmònids tancats a psícífactories, 
animals que, lluny del seu cicle migratori sal - 
vatge, lluny de la seva alimentació natural i 
del seu medi ambient fred, adquireixen un to 
malaltís poc atractiu per els consumidors. La 


famosa Directiva d’Etiquetatge dels Transgè - 
nies, que de fet obra la porta a tota mena d'al - 
iment procedent d'OGM, no obliga a avisar 
als consumidors de la presència de pinsos 
transgènícs. Aquests dies es comencen a patir 
les conseqüències de la tan esmentada 
moratòria, l'obertura de la UE al Blat de M oro 
OGM de Singenta. ITPSA no sols fabrica col¬ 
orants per enredar als consumidors, també 
fabrica tota una bateria d’additius impre¬ 
scindibles per l'horrorós mon de la ramaderia 
industrial, antioxidants per alterar el greix 
dels animals, fungícídes per preservar els pin - 
sos, enzims per engreixar artificialment cries 
de mamífers que haurien de ser lactants, 
antimicrobians ("alternatius" als antibiòtics i 
d'efectes poc coneguts), saboritzants i edul¬ 
corants per fer "comestibles" barrejes infames 
de pinsos que, d'altra manera, son rebutjats 
per els animals (os sona d'alguna cosa). 

Tenim doncs que ITPSA, no sols manipula 
genèticament les plantes (amb el recolza¬ 
ment d'una empresa pública), sinó que és 
peça clau en la dominació, explotació i arti- 
ficíalització en la cria d'animals." 

Enemics de la dominació, la domesticació 
i la civilització a Barcelona 25/ 5/ 04 


La Eskalera Karakola fa una crida als moviments 
socials per cercar suport front el judici 

Madrid.- El febrer d'enguany, el col·lectiu de dones que gestiona l'Eskalera Karakola okupa- 
da des de fa 7 anys, va decidir posar-se en contacte amb els propietaris de la casa, situada 
al carrer Embajadores 40. Per sorpresa de les okupants, l'advocat de la propietat els va 
comunicar que sí no havien tingut denúncia fins l'actualitat era perquè la propietat no esta¬ 
va unificada, però que finalment s'havia unificat el desembre del 2003. L'advocat també els 
va comunicar que tenien interposada una denúncia civil, i que no entenia com era que no 
els havia estat notificada. El 14 d'abril, en la següent conversa, l'advocat va comunicar al 
col·lectiu que el judici se celebrava el 6 de maig, tot i que posteriorment s'ha suspès durant 
60 dies. L'Eskalera llancen una crida als moviments socials per tal de cercar recolzament que 
pot ser d'una part fent la màxima difusió de la situació de la casa; contactant-les amb tots 
els càrrecs públics que es considerin rellevants per pressionar i per últim, amb tres trucades, 
tant a nivell individual com de col·lectius, institucions, etc. exigint una reunió de les tres 
conselleres de l'ajuntament de Madrid (Sigfrido Hernàndez, Pilar Martínez i Alicia Moreno) 
amb l'Eskalera í que es respecti el projecte de la mateixa. 

Més informació í textos del projecte a: www.sindominio.net/ karakola. 

Eskalera Karakola + Contra-lnfos 25/ 5/ 04 


El grup Promecal, de l’empresari M ichel Méndez, gestiona el canal 

Canal 4 de Castella i Lleó censura i suspèn 
el debat previst amb la Comissió de la 
Dignitat per ordre expressa del PP 


Valladolid/Castella i Ileò.- El 21 de maig 
estava programat a Canal 4 de Televísión un 
debat televisiu en què hi havien de partici¬ 
par membres de la Comissió de la Dignitat 
(CdlD)per parlar dels anomenats Papers de 
Salmanca. El debat, però, va ser suspès en el 
darrer moment. Segons ha fet saber el pro¬ 
ductor el programa va ser suspès per ordre 
expressa del Partit Popular. Canal 4 de 
Castella í Lleó, és una televisió d’àmbit pri¬ 
vat promoguda pel grup Promecal (Promo¬ 
tora de M edios de Comunicación de Castilla 
y León), i comandada per Michel Méndez, 
empresari de la construcció molt lligat a la 
cúpula directiva del PP i amic personal d'Az- 
nar. Un senyor amb tot un imperi mediàtíc 
que es va iniciar amb la compra del Diario de 
Burgos l'any 98 i que ja compta amb 12 
canals privats de televisió a Castella i 
Navarra i amb diversos periòdics. Actual¬ 
ment treballa en el projecte d’un diari a la 
província de Lleó. A més, el grup ha estès les 
seves ramificacions a altres regions amb la 
compra al Grup Correo de sis capçaleres a 


DffBNSA DELS ESPAIS NATURALS 


Activitats de 
Resistència al 
Cabanyal 

ElCabanyal/ L'Horta.- Del 28 de maig al 13 de 
juny es celebrarà la 7a. edició de Cabanyal 
Portes Obertes dedicada monogràficament 
al fotògraf Agustí Centelles, gran pioner del 
fotoperiodísme que aconseguí captar imat¬ 
ges del final de la lla. República, la Guerra 
Civil i els camps de concentració que van 
donar la volta al món. La mostra es realitzarà 
durant 3 caps de setmana a 12 cases en 
resistència que desde 1998 enfronta els i les 
veïnes contra l’Ajuntament de València que 
vol aplicar el pla de destrucció del barri, a 
l'espera de la sentència del T5JV; aquest pla 
suposaria l'enderrocament de més de 1650 
vivendes i la secció en dos del barrí, declarat 
Bé d’InterèsCultural. Contra-lnfos 25/ 5/ 04 


Castella-la Manxa. Un altre negoci de 
Méndez Pozo relacionat amb la premsa és 
Taller de Impresión, una planta situada a 
Burgos on s'editen diversos periòdics, 
incloses algunes edicions dels diaris com El 
País o AS. Els negocis de Méndez Pozo 
també abasten empreses en el sector agro- 
alimentari (participa als cellers Torreduero, 
de Toro), en el sanitari (un hospital privat a 
Burgos), en turisme (5% de la cadena AC 
Hoteles), í en l'energètic (té accions a Geza i 
Gecal per a la instal·lació de parcs eòlics a 
Zamora). I sembla que vol fitxar a l'en¬ 
tranyable Saez de Burruaga i posar-lo al cap¬ 
davant d’un gran grup multimèdia amb 
preèncía tele, radio i premsa i negocis edito¬ 
rials. Vaja, tot un personatge, amb un cur¬ 
rículum inacabable. Per la seva banda el 
Secretariat de la CdID vol denunciar a 
l'opinió pública «el greu atemptat a la lliber¬ 
tat d’expressió que suposa aquesta prohibi¬ 
ció i la voluntat de PP i PSOE d’evitar que els 
ciutadans puguin conèixer la veritat». 

Contra-lnfos 25/ 5/ 04 


Lluites LABORALS 


Acció contra les Ett 

Vilafranca/Alt Penedès.- El passat divendres 
21 de maig, novament a Vilafranca del 
Penedès, membres d’Endavant van concen- 
trar-se davant d'una seu de l’ETT Randstad, 
seguint amb la campanya nacional d'aquesta 
organització, Capitalisme és Precarietat. En 
aquesta acció, la denúncia de la política con¬ 
tractual i precaritzadora de les ETT, va cen¬ 
trar la concentració la qual, com en d'altres 
ocasions, va anar seguida d'enganxada de 
cartells reivindicatius i informatius a la 
façana de l'establiment. En el mateix acte es 
van repartir vàries octavetes informatives de 
la política d'aquestes empreses, i d'altres que 
també prioritzen el benefici propi i el negoci 
particular per sobre dels drets de les person¬ 
es. També cal remarcar que aprofitant l'oca¬ 
sió van anunciar la manifestació que es durà 
a terme a Vilafranca el proper dissabte 5 de 
juny a les 19 hores a la plaça de la Vila. Acte 
que culminarà la Campanya contra la Pre¬ 
carietat a l’Alt Penedès. Endavant 25/ 5/ 04 




Els Fes de la cim bra d'Evian 


PrBOSI PRffi EN LLUiïA 


LLUrTESLABOFFALS 


També jutjaran a altres participants que 

HAN TIN GUT IM PORTANTS TRAUM ES POST-REPRESSIUS 

El proper juny Martin Shaw serà 
jutjat a Suïssa per l'acció que li 
va provocar lesions de gran gravetat 

Evian/ Suïssa.- L'ide juny del 2003, durant el d'operacions, hospitalitzacions, feina legal, 
transcurs de la cimera del G8 a Evian, un moltes despeses, viatges, etc. Paral·lela- 
grup d'activistes va decidir realitzar una ment, el policia que va tallar la corda i tots 
acció de bloqueig al pont d'Aubonne, un els agents que es van desplaçar a la zona, 
dels ponts a 25 km de Lausanne per on havia inclòs el cap responsable, continuen en 
de passar una de les delegacions oficials. La actiu i no s'han admès càrrecs contra la seva 
policia arribà nerviosa a l'indret i, un dels actuació. L'única investigació que continua 
agents, tallà amb una navalla la corda del vigent és la interna de la policia. Aquest fet 
bloqueig que atravessava el pont i de la qual significa que els únics judicis pendents són 
eren sostingudes dues persones, la Gesine i els que acusen als activistes per posar en 
en Martin. En Martin caigué de 20 metres, perill la vida dels conductors. Algunes de les 
mentre que el grup de suport de l'acció persones acusades ja han estat condem- 
pogué agafar la corda de la Gesine i nades. Martin, Gesine i Olivier seran jutjats 
l'aguantaren durant més de 30 minuts. La el dia 28 de juny a Suïssa, 
caiguda del pont provocà a Martin lesions El proper divendres 28, a un mes del judici, 
de gran gravetat de les que encara continua Martin, Gesine i diverses persones partici- 
recuperant-se a l'actualitat, un any després, pants en l'acció, presentaran un vídeo dels 
Durant el transcurs d'aquest any, en Martin, fets, i la campanya contra el judici que ja 
la Gesine i diverses de les persones que van entra a la recta final al CC Can Basté. 
participar a l'acció, han estat envoltades Grup Aubonne +Contra-lnfos 25/ 5/ 04 


Assemblea suport immigrants 

Dissabte 29 de maig a les 17:30h a plaça Catalunya 

(Organitza lAssemblea per la Regularització sense condicions) 

L'Hamsa i el Monstru amenaçades 

Tots dos centres socials estan am en açatsam b ordre judicial oberta 

QUE S'EXECUTARÀ PER SORPRESA. ESTIGUES PENDBJT DE LES CONVOCATÒRIES 

Divendres 28 de maig a les 20h a Can Basté, <M >Virrei AmatL-5 

Els fets de la cimera d'Evian 

(Presentació del vídeo i la campanya davant el proper judici) 

http:/ / www.espaiobert.net 

(Aquí pots trobar la butlleta per fer-te soci) 


Comunicats des de 
la presó de Palència 


Vaga estatalal sector del Telemarquèting 

La policia nacional carrega a 
Sevilla contra un piquet informatiu 


Palència/ Castella-Lleó.- "Des del CP de 
Palència, Búnker aïllament. José Manuel 
Ferreira Kintas. Vinc a comunicar per la Vaga 
de Pati que porto a terme des del dia 
8/ 04/ 04 per la vida infrahumana a la ke ens 
sotmeten els carcellers. Tortures, vexacions i 
un llarg etc: circumstàncies denigrants a les 
que a mi i a d'altres ens repugna. 

Després es fan dir demòcrates, quan la veri¬ 
tat es ke el sadisme més descabelat es la 
seva finalitat com a éssers vius. En els patis 
seguim sense tenir un lavabo ni un mínim 
cobert on resguardar-nos de la pluja o la 
neu. Akí molts presos peteixen SIDA i d’al¬ 
tres enfermetats desde fa anys. Les con¬ 
sultes mèdiques segueixen fent-les a través 
d'una reixa. Els i les metges/ carcellers 
segueixen falsificant els partes mèdics per 
ke el/ la torturada passi aser l'agresor per si 
hi hagués una denuncia. 

Seguim sense cap tipus d'activitat, gimnàs o 
escola. El grup de tractament no apareix. 
Estem incomunicats de la resta de presos. 
Lïncompliment de les seves pròpies 
normes: Reglament Penitenciari, Llei Orgà¬ 
nica General Penitenciària i Constitució. Els 
Carcellers són els únics delinqüents que he 
vist en els 14 anys que porto pres." 

José Manuel Freiras 

“Desde l'aïllament de Palència, vinc a comu¬ 
nicar que segueixo en vaga de pati des del 
11/ 04/ 04 denunciant la situació en la que 




Invasió d’l rac: 
la massacre continua 

CIVILS IRAQUIANSASSASSINATS DES DB_ 20 DE MARÇ 

MIUTARS DE LA COALICIÓ INVASORA FERITS 



915 

SOLDATS DE LA COALICIÓ INVASORA MORTS 

(B durant l’última setmana) 



emtenen.Jo, Hamed Hamed Belaid vull man¬ 
ifestar que porto 13 anys en un búnker tot i 
que estic sense sancions disciplinàries. El 
meu comportament és d’allò més normal. El 
grup de tractament no venen a parlar amb 
ningú. Pel que jo sé no ens fan cap tipus d'es¬ 
tudi individualitzat segons queda estipulat al 
Reglament Penitenciari i en la Llei Orgànica 
General Penitenciària, on es dicten uns drets 
que ni a mí ni a d'altres ens donen. La meva 
situació personal és que estic catalogat per 
la DGIP com a pres FIES, porten 13 anys apli- 
cant-me la dispersió. Són innombrables els 
problemes que tinc a nivell penitenciari i a 
nivell d’Estat per ser Bereber. Se’m vol extra- 
ditar a Algèria cuan jo no pertanyo a aquell 
país. Per això porto anys de litigis amb l'Estat, 
quan porto 25 anys a Espanya. 

Al no disposar d’advocat ni procurador 
ignoren tots els meus recursos. Ni se'm pro¬ 
gressa de fase, ni a 2on. grau, ja que 13 anys 
en búnkers poden destrossar la vida de qual - 
sevol. Jo em trobo fort i bé de salut, però 
inquiet per no saber el meu final, ja que 
aquest estat i les seves presons s'han pro¬ 
posat exterminar-me. però no ho acon¬ 
seguiran, ja que sóc només un home que 
exigeix dignitat.” Hamed Hamed Belaid 
Podeu escriure-l’sa: 

CP La M oraleja 
Ctra. Local P-120 
3421D. Duenas. Palència. 

Contra-lnfos València 16/ 5/ 04 


Sevilla.- El passat 14 de maig va començar 
una vaga a nivell estatal al sector de tele- 
markèting. U n sector que a Sevilla és un dels 
que absorbeix més mà d'obra, després de la 
construcció i l’hosteleria. La vaga ha estat 
convocada per exigir la firma d'un nou con¬ 
veni en què els i les treballadores vegin 
reflectides les seves demandes. 

Càrrega policial al barri de Los Remedios 
El dia 24 a les 9 del matí les portes d'un dels 
edificis que acull a dues de les majors emp¬ 
reses de Telemàrketing de la ciutat (Sitel i 
Teletech) i on treballen centenars de teleop- 
eradores.van aparèixer siliconades i amb un 
piquet informatiu. El seguiment de la vaga 
estava sent molt desigual, sobretot a conse¬ 
qüència dels i les treballadores més joves 
amb contractes temporals per obra i servei: 


♦Alliberament animal 

*Anticapitalisme 

♦Antifeixisme 

♦Antiinstitucional 

♦Antimilitarisme 

♦Col·lectius i contrainformació 

♦Ecologia i defensa dels espais 

naturals 

♦Estudiantil 

♦Independentisme 

i defensa de la llengua 

♦Lluites contra el patriarcat 

♦Lluites contra la invasió de l'Irac 

♦Lluites d’arreu 

♦Lluites laborals 


gent amb molt poc interès en el sector i 
amb poca idea dels seus drets com a trebal¬ 
ladors i treballadores. 

El responsable de l'empresa Teletech, 
després d'amenaçar la gent del piquet va 
optar per trucar a la policia. En pocs minuts 
els nacionals van prendre el carrer i van 
ordenar la dissolució del piquet, malgrat 
que aquest no impedia l'accés a l'edifici a 
ningú. Després d'un intercanvi d'acusacions i 
algunes empentes la policia va carregar con¬ 
tra els i les traballadores i van colpejar amb 
brutalitat la gent concentrada. No va haver- 
hi, però, ferits de consideració i de moment 
tampoc ningú no ha estat detingut. 

LaYesca Contra-lnfos 
+Contra-lnfos 25/ 5/ 04 


♦0 kupació i centres socials 
♦Onades de criminalització 
♦Papers per tothom 
♦Presos i preses en lluita 
♦Repressió 
♦Resistències veïnals 



Ja pots trobar el nou Anuari de Contra-lnfos 2003 


^L'oratge de la setmana vinent 

Dissabte 29 

Durant aquesta setmana les temperatures en general es mantindran a la ratlla dels 20 graus, no augmentaran 
ni disminuiran. L’estat del cel serà mig ennuvolat però amb moltes estones de sol. Es produiran tempestes 
habituals a les zones de muntanya, que el dimecres i el dissabte al vespre podrien arribar a la zona litoral. 




















































